Rikunarita-ORG/Wikinium huggingface dataset:
# Susukan Sués

Susukan Sués diimpleng deri awan
**Susukan Sués** (hurup Arab Gundul: سوسقن سويس; Arab: قناة السويس *Qanā al-Suways*), di bekulonnya Ujung Siné, entu atu susukan bakal kapal liwat nyang rarinya 193 km nyang adanya di Mesir, nyangcangin Pelabuan Said (*Būr Sa'īd*) di Laot Tenga ama Sués (*al-Suways*) di Laot Mèra.

## Ruju'an
# Gurun Sahara

Gambar satèlit Gurun Sahara ama NASA
**Gurun Sahara** (Arab: الصحراء الكبرى, *aṣ-ṣaḥrāʼ al-kubrá*, 'Gurun Paling Gedé') ya'entu padang pasir nyang paling gedé di dunia. Nama "Sahara" dicomot deri basa Arab punya setilah nyang artinya "padang pasir".

Gurun Sahara letaknya di belah lor Aprika èn umurnya udah 2,5 juta taon. Ni padang pasir ngebentang deri Laotan Atlantik ke Laot Mèra'. Deri Laot Tenga di belah lor ampé ke Sahel di belah kidul. Deri Moritani di belah kulon ke Mesir di belah wètan. Ni padang pasir ngebagiin benua Aprika jadi Aprika Lor ama Aprika "nyang sebenernya". Kedua bagèan ni benua, tuh, bèda pisan, bolé secara iklim maupun budaya. Luas ni padang pasir ada sekitaran 9.200.000 km2.

## Ruju'an
# Singapur

**Singapur** (hurup Arab Gundul: سيڠاڤور) atawa **Singgapurah** (hurup Arab Gundul: سيڠݢافوره) atawa nama kelimanya **KiblikSingapur** (hurup Arab Gundul: کبليک سيڠاڤور) entu atu negara nyang ada di Asia Kidul-wètan. Ni negara punya jogrogan entu negara kota (*city state*) nyang bentuknya pulo-pulo rada nyempil antara Malésia ama Indonésia. Terus, ni negara ada gablek 63 pulo èn ibu negerinya ada di pulo nyang paling gedé nama Pulo Temasek atawa Pulo Singapura.

Jenggar wilayahnya cuman 710 km2. Ni punya lantaran, ni negara juga ada negara nyang paling kecit di Benua Asia. Penjogrognya pas tahon 2012 ada secuplek 5.312.400 orang dengen kerangsekannya barang 7.315 orang/km2. Ini negara, udah kaga' wurungan, negara paling maju nyang pendapetan per kepalanya paling tinggi di Asia Kidul-wètan.

## Ruju'an
# Gana

**Gana** (hurup Arab Gundul: ݢانة; Inggris: *Ghana*) atawa resminya **Kiblik Gana** (hurup Arab Gundul: کبليک ݢانة; Inggris: *Republic of Ghana*) entu negara nyang letaknya di Aprika Kulon, pasnya di Telok Ginéa. Ni negara letaknya ila berapa derajat doangan deri garis katulistiwa. Sebagé lagi, ni negara dikiterin ama Togo di blètan, Panté Gading di bekulon, Burkina Paso di blèlir, èn Telok Ginéa (Laotan Atlantik di beludiknya. Ni negara punya hopstad Akra. Ni negara jenggarnya 238.500 km2 (92.085 mi2). Di sono, ada barang 16.407.000 orang nyang tinggal di mari. Adapun dia punya basa resmi entu basa Inggris, cuman basa daèrah guwernemèn punya sokong ada ngebadeg.

## Ruju'an
# Laotan Atlantik

Laotan Atlantik punya kar
**Laotan Atlantik** (hurup Arab Gundul: لاؤوتن اطلنتيک) ièlah laotan paling gedé nomer dua di dunia, nglingkup barang 1/5-nya muka Bumi. Kata 'Atlantik' aslinya mah deri tahayul Yunani nyang artinya 'Laot Atlas'.

Ni laotan bentuknya lèter S, manjang deri belèkan Bumi lor entuk belèkan Bumi kidul nyang kebelèk jadi dua ama garis katulistiwa jadi Atlantik Lor ama Atlantik Kidul, diwatesin ama Amrik Lor èn Amrik Kidul di bekulonnya tu laotan serènta Èropa ama Aprika di belètannya tu laotan.

## Ruju'an
# Polen

**Polen** (hurup Arab Gundul: فولن; basa Pol: *Polska*) atawa resminya **KiblikPolen** (hurup Arab Gundul: کبليک فولن; basa Pol: *Rzeczepospolita Polska*) entu atu negara nyang letaknya di Èropa Sintrem. Di bekulonnya ada Dètslan (sepanjang lingiran kali Oder ama Nèse), di bekidulnya – Kiblik Cèk èn Slowaki, diblètannya – Ukrain èn Ruslan Puti, èn di blèlirnya – Laot Baltik, Litowen, èn Ruslan cempètan bagèan Kaliningrad. Keseruruhan wilayahnya entu luasnya sekitaran 312.679 km2 (atawa sepantes ama 120.728 mi2), nyang luasnya entu paling gedé nomor 77 di dunia dengen pendudukya 38,5 juta. Orang-orang mah kebanyakan pada ngejedog di kota-kota gedé baé, kaya' Warso (*Warszawa*)–dia punya hopstad, Wud (*Łódź*), Krako (*Kraków*), Genèsen (*Gniezno*), Stètèn (*Szczecin*), Dansih (*Gdańsk*), Brèslo (*Wrocław*), èn Posen (*Poznań*). Adapun orang Polen bisa digero' sebagé **orang Pol** (hurup Arab Gundul: اورڠ فول).

Bendèra Polen juga' leliatanah rada medu ama Indonésia punya bendèra, cuman kebolak aja, nyang putinya di atas, mèranya di bawa. Cuman gè', mèranya juga' rada laèn sebenernya mah.

## Ruju'a.n